**סדר ט"ו בשבט ישראלי**

לפניכם סדר ט"ו בשבט מעודכן ומאורגן עם משחקים רבים:

* מסמל שיר
* מסמל קטע קריאה

1. **פתיחת הסדר: רצף הסטורי**
2. **שער הסתיו**
3. **שער החורף,**
4. **שער האביב**
5. **שער הקייץ**
6. **סיכום**
7. **פתיחת הסדר: רצף הסטורי**

שואלים את המשתתפים: מדוע בכלל נחגג חג הט"ו בשבט?

* נותנים לארבעה משתתפים כרטיסיות לקריאה – "גלגוליו של חג":

*בתקופת המקרא ובית שני – תקופת הישיבה בארץ, היו עיקר המיסים מתוצרת האדמה, משום שרוב תושבי ארץ ישראל היו חקלאים. חלק מהמיסים היה ניתן לכוהנים וללוויים עובדי בית המקדש שלא היתה להם חלקת אדמה להרוויח ממנה למחייתם, מיסים אלו נקראו "תרומות ומעשרות" והיו ניתנים החל מט"ו בשבט במשך שנה שלמה.*

*לאחר שנכבשה הארץ ועם ישראל יצא לגלות, הוא לקח איתו את חג הט"ו בשבט. יחד עם החג כאילו לקח עמו העם את ארץ ישראל, את פירותיה ואת אילנותיה לכל ארצות נדודיו. מדי שנה בהגיע מועד החג, עלו פירות ארץ ישראל על כל שולחן בכל בית יהודי – צימוקים ושקדים, אגוזים ותמרים, מכל טוב הארץ. מתיקות הפירות הזכירה לכל את ארץ ישראל והקלו על הגעגועים אליה.*

*ידוע כי עורכים סדר בפסח, אך ממתי עורכים סדר בט"ו בשבט? מי שהפכו את סדר ט"ו בשבט לטקס מסודר היו המקובלים. בעקבות גירוש ספרד הגיעו במאה ה- 16 יהודים מקובלים (מיסטיקאים) לעיר צפת. המקובלים ובראשם האר"י הנהיגו סדר ט"ו בשבט דומה לסדר פסח, קבעו אכילת פירות סמל להשתתפות האדם בשמחת האילנות. המקובלים הוציאו גם הגדה לט"ו בשבט והחלו עם המנהג לשתות 4 כוסות יין.*

*מנהג חשוב בט"ו בשבט הוא נטיעת עצים באדמת ארץ ישראל. מנהג זה נקבע ע"י הציונים במאה ה- 19 ששבו לארץ מן הגלות וראו בנטיעת יערות בארץ ישראל חשיבות רבה וקבעו את ט"ו בשבט באופן רשמי כחג הנטיעות. מאז ביום זה יוצאים ילדי ישראל ליערות ונוטעים שתילים אשר עם השנים יהפכו לעצים ויצבעו את נוף הארץ בירוק.*

* נותנים לאחד המשתתפים כרטיסיה לקריאה – "מה נשתנה"
* ***מה נשתנה סדר ליל ט"ו בשבט מסדר ליל פסח?***

*שבסדר ליל פסח אנו אוכלים מצות הלילה הזה כולו פירות*

*שבסדר ליל פסח אנו שותים יין בכל צבע הלילה הזה יין לבן ויין אדום*

*שבסדר ליל פסח אנו מספרים ביציאת מצריים הלילה הזה אנו מספרים בשבח פירות הארץ.*

* + שיר – שירת העשבים ( מופיע בקלטת)

1. **שער הסתיו:**

מוזגים כוס ראשונה של יין לבן לחיי האילנות.

* נותנים לאחד המשתתפים כרטיסיה לקריאה – "סתיו":

*סתיו – התקופה הראשונה מארבע תקופות השנה.*

*היין הלבן מסמל את עונת הסתיו ותחילת החורף: החמה נחלשת, השמיים מתכסים בעבים, העצים בשלכת, הטבע נכנס לתרדמה.*

**שואלים את המשתתפים מה האיחול שלהם לארץ ישראל לשנה זו?**

* נותנים לאחד המשתתפים כרטיסיה לקריאה – "רבי מנחם מקוצק":

*בסעודת פירות ארץ ישראל בחמישה עשר בשבט, ביקש רבי מנחם מנדל מקוצק מתלמידו, רבי יצחק מאיר, לדרוש מענייני דיומא. פתח רבי יצחק מאיר בפלפול בסוגיית גמרא על ראש השנה לאילן, שאל ותירץ, היקשה ופירק. אמר לו רבי מנחם מנדל: לו היינו בארץ ישראל, די היה לנו לצאת לשדות ולהתבונן באילנות כדי להבין מהו ראש השנה לאילן, פשוטו כמשמעו.*

* + שרים את השיר "ארצנו הקטנטונת" בליווי הקלטת.

תוך כדי מתכבדים באגוזים, שקדים, תפוזים,רימון. שואלים את המשתתפים: מה משותף לפירות אלו? (תשובה: אלו פירות הדורשים הגנה חיצונית מרובה על מנת להישמר, לכן יש להם מעטפת או קליפה. את הקליפה זורקים ואת תוכן הפרי אוכלים).

* **משחק בינגו על פירות**:

1. פרי האלון נקרא (בלוט)
2. כיצד נקרא מעשה קטיפת התמרים (גדיד)
3. אחד השלבים בהתפתחות התאנה (בכורה)
4. תאנה מיובשת נקראת (דבלה)
5. פרי ש"מחריב את השיניים" (חרוב)
6. עץ שפריו מתחיל באותה אות (אורן, איצטרובל)
7. שמה העברי של הבננה (מוז)
8. פרי כתום שהוא גם שם של ישוב (גזר)
9. פרי שניתן למצוא גם בצבע צהוב וגם בצבע חום (תמר)
10. אותו הביאו המרגלים ששלח משה לרגל את הארץ (אשכול ענבים)
11. עלה של פרי זה הביאה היונה ששלח נוח מתיבה (זית)
12. יונתן הוא סוג של? (תפוח עץ)
13. בראש השנה אנו מברכים שנהיה מלאים חוכמה כ... (רימון)
14. פרי מארבעת המינים בעל טעם וגם ריח (אתרוג)
15. ירק "לפלף" שניתן למצוא בצבעים ירוק, אדום, צהוב, וסגול? (פלפל)
16. איש בעל ידע רחב הוא איש בעל... (אשכולות)
17. הוא קשוח ודוקרני כמו יליד הארץ (סברס – צבר)
18. מפרי זה ניתן להכין מסיכה קוסמטית לפנים (אבוקדו)
19. פצצת אנרגיה צהובה... (בננה)
20. **שער החורף:**

מוזגים כוס שניה של יין לחיי הנטיעות.

* נותנים לאחד המשתתפים כרטיסיה לקריאה – "חורף".
* נותנים לאחד המשתתפים כרטיסיה לקריאה – "מדוע ט"ו בשבט נחגג בחורף?":

*התאריך ט"ו בשבט הוא בערך הזמן, שבו מפסיק העץ לשתות ממי השנה שעברה ומתחיל לשתות ממי הגשם של השנה החדשה. כך נקבע יום זה כראש השנה לאילן.*

* שרים את השיר "תפוחים ותמרים" בליווי הקלטת, ותוך כדי מתכבדים בתמרים ותפוחים. מה משותף לפירות אלו? (תשובה: אלו פירות שזקוקים למעט הגנה חיצונית, לכן הקליפה שלהם דקה וניתן לאכול אותם עם הקליפה).
* נותנים לאחד המשתתפים כרטיסיה לקריאה – "היו זהירים בנטיעות"
  + משחק פיצוחים על עצים:

א. אותו נטע אברהם בב"ש (אשל)

ביטוי לעקשן (אגוז קשה)

ב. גבר על הכיפאק (בחור כארז)

אדם קשה תפיסה (בול עץ)

ג. פחדם של האילנות (גרזן)

ד. נביאה ועץ באותה אות (דבורה דקל)

מזלו של החודש (דלי)

ה. יש בו ריח ואין בו טעם (הדס)

ו. קשור יותר לפורים אך בשמו יש גם גשר לט"ו בשבט (ויזתא)

ז. צמחי תבלין (זעתר)

ח. המקום הראשון בו החלו לנטוע (זכרון יעקב)

לא הסכים לצאת מהמעגל עד שירד גשם (חוני המעגל)

ט. מופעי בבוקר על פרחים וצמחים (טל)

י. עיר התמרים (יריחו)

בעל משל העצם (יותם)

כ. נפתחה ברוב הדר בט"ו בשבט (כנסת)

ל. על דגלה מצויר עץ (דקל)

מ. ממנה הובא הצבר לארצנו (מכסיקו)

נ. הנוטע הראשון (נוח)

ס. אותו חגגו מקובלי צפת (סדר ט"ו)

ע. מחלקי הפרי (עלי)

פ. יש לו צבע אך לא תמיד ריח (פרח)

צ. מחלקי האילן (צמרת)

משול לתמר (צדיק)

ק. בן רגע צומח ובן רגע נובל (קיקיון)

ר. כתר שלמה (רקפת)

ש. עץ בעל פרי צהבהב (שסק)

ת. מיץ ענבים לקידוש (תירוש)

* נותנים לאחד המשתתפים כרטיסיה לקריאה – "למה זכו האילנות לראש השנה המיוחד לעצמם?".

נותנים לאחד המשתתפים כרטיסיה לקריאה – " מתי התחיל המנהג לנטוע עצים בט"ו בשבט?":

*בט"ו בשבט תר"ן (1890) לקח הרב זאב יעבץ, ששימש מנהל ביה"ס תיכון בזיכרון יעקב, את תלמידיו ונטע שתילי עצים בחוצות המושבה, כל תלמיד אחז בידו שתיל והם צעדו ושרו עד איזור הנטיעות. שנים אחדות אחר מכן הציע המורה ח.ל זוטא באסיפה הכללית של הסתדרות המורים העבריים ביפו לחוג את ט"ו בשבט בנטיעות:" אני מציע להטיל חובה על כל בתי הספר לנטוע עצים בחג זה"- ההצעה נתקבלה.*

???חידה: מי יודע מהי הקופסא הכחולה?

* נותנים לאחד המשתתפים כרטיסיה לקריאה –

*הקק"ל הוקמה בשנת 1901 וכדי לאסוף תרומות לרכישת קרקעות ולנטיעת עצים היא הפיצה את הקופסא הכחולה, מעין קופת צדקה באמצעותה תרמו יהודים לבנין הארץ. באמצעות תרומות אלו, ולא באמצעות תרומות גדולות וחד-פעמיות, אספה הקק"ל סכום עצום: ב-1939 היו תלויות כמיליון קופסאות כחולות בבתים יהודים ברחבי העולם. עד שנה זו נאספו למעלה מ950,000- לירות, שהיו אז הון עתק.*

*מכאן ניתן להבין, כי התמיכה בקרן הקיימת היתה תמיכה עממית אמיתית, של יהודים שראו בתרומת פרוטה יומית או שבועית לקיחת חלק בגאולת הארץ.*

*קק"ל נטעה במאה שנות קיומה יותר מ-200 מליון עצים על שטח של 800 אלף דונם, מדינת ישראל היא היחידה בעולם שבתחילת המאה העשרים ואחת יש בה יותר עצים מכפי שהיו בתחילת המאה הקודמת.*

1. **שער האביב:**

מוזגים כוס שלישית של יין לחיי שמירה על איכות הסביבה וההגנה על הטבע.

נותנים לאחד המשתתפים כרטיסיה לקריאה – "אביב".

* שיר- רוצה להיות חבר של קבע...
* נותנים לאחד המשתתפים כרטיסיה לקריאה – "שבעת המינים":

*ארץ ישראל היא ארץ זבת חלב ודבש, היא מצמיחה פירות רבים. שבעת המינים קיבלו מעמד מיוחד כיון שישראל נצטוו להביא את ביכורי פירותיהם לבית המקדש כמתנה לכוהנים. שבעת המינים הפכו לסמל של ארץ ישראל. "כי ה' אלוהיך מביאך אל ארץ טובה... ארץ חיטה ושעורה וגפן ותאנה ורימון ארץ זית שמן ודבש" (דברים ח', ז-ח).*

המסובים מתכבדים בצימוקים, תאנים וחרוב.

**שאלה- מה משותף לפירות אלה? (- פרות אלה נאכלים כמו שהם ואין בהם שום דבר שנזרק או מתבזבז)**

משימה לכל זוג- דף עם 20 שמות של ישובים מבולבלים ועליהם לפענח את השמות האמתיים בזמן הקצר ביותר.

* קטע קריאה- עשר המכות של העולם המודרני
* כל אחד קורא משפט מהוידוי לפי סדר הישיבה

לסיכום המורה יכול לקרוא את הקטע הבא:

*משתלם לחיות באנגליה, במיוחד אם אתה דולפין, לוויתן,*

*יער טרופי או אשפה ממוחזרת.*

*תוכל למצוא בקלות אזרחים שיגנו בחירוף נפש על*

*זכויותיך הבלתי ניתנות לוויכוח.*

*בריטניה כמרקחה, הכלכלה מתמוטטת, האבטלה משתלטת,*

*הממשלה משתקת את מכרות הפחם.*

*אבל הירוקים עסוקים בעניינים בוערים אחרים,*

*כמו שלמשל מה שהם מכנים "רצח עם" של תרנגולי הודו…*

*אלפי כורים ובני משפחותיהם עלולים למצוא עצמם*

*עם מקררים ריקים בכריסמס הזה,*

*אבל אם כבר אין מה לאכול, יגידו הירוקים,*

*עדיף שזה יהיה תרנגול הודו."*

*(צי'קניס ליב, לונדון)*

האם הכותב הוא בעד/נגד פעילות למען איכות הסביבה? מה דעתכם?

ה. **שער קיץ**

מוזגים כוס רביעית לחיי המפעל הציוני.

* נותנים לאחד המשתתפים כרטיסיה לקריאה – "הקיץ":

*היין האדום מסמל את הקיץ, את החום, עת פריחת הפרחים האדומים: הפרג, הנורית וניצני הרימונים ומועד הבשלת הפרי האדום, השזיף, התפוח, הענבים והאבטיח.*

בט"ו בשבט תש"ט 1949 – נפתחה בירושלים ברוב פאר הכנסת הראשונה של מדינת ישראל – מדוע לדעתכם בחרה הכנסת להיכונן בתאריך זה?

(חג נטיעות מסמל היאחזות בקרקע כך גם הקמת הכנסת, הגוף הריבוני של עם ישראל מסמן את ההיאחזות בקרקע)

* נותנים לאחד המשתתפים כרטיסיה לקריאה – "עולם של שלום":

*עולם של שלום איננו רק עולם שבו שורר שלום בין בני אדם, אלא גם עולם, שבו בני אדם חיים בשלום עם העולם עצמו: עם הטבע, עם נופיו ואוצרותיו, על חשיבות השלום אומרים חכמים: "גדול הוא השלום שלו ברא הקדוש ברוך הוא מידה יפה מן השלום". והוסיפו ואמרו "אם בא אדם מן הדרך – שואלים אותו שלום" ומידת השלום שאפילו בשעת מלחמה אין פותחין אלא בשלום. ונדרשו ישראל: "בקש שלום ורודפהו" בקשהו במקומך ורודפהו ממקום אחר.*

* + שיר- אין לי ארץ אחרת
    - משחק "תן קו"

במרכז החדר מציבים לוח, תולים בריסטול וכד'. כל קבוצה בתורה מקבלת הגדרה הקשורה לעולם החי והצומח, ועליה להסביר אותה לקבוצה השניה ע"י ציור.

ניתן לשחק זאת ע"י פנטומימה או במשולב – הגדרה אחת בציור והשניה בפנטומימה.

הקבוצה שפענחה מספר רב יותר של הגדרות מנצחת.

כל ניחוש מזכה בנקודה.

כל הסבר של משמעות הביטוי מזכה בעוד נקודה.

הגדרות:

נתלה באילן גבוה

התפוח לא נופל רחוק מהעץ

איש תחת גפנו ותחת תאנתו

לעקור מהשורש

להכות שורשים

גודע את הענף עליו הוא יושב

פרי בטן

לעקור משורש

כפתור ופרח

ראש כרוב

משענת קנה רצוץ

להגיע לצמרת

אילן יוחסין

איש אשכולות

אגוז קשה לפיצוח

מלא חוכמה כרימון

לא דובים ולא יער

מרוב עצים לא רואים את היער

* קטע קריאה- "במה נתברך"...

1. **סיכום:**

הטבע אינו צריך שנציין אותו ביום מיוחד, הוא פועל, מועיל ומיפה את העולם בכל יום ויום. האדם הוא-זה שזקוק לתזכורת לצורך לשמור את העולם ולהגן על הטבע.

רבות נכתב על הדמיון בין האדם לטבע. בחרנו לסיים בקטע המראה את הדמיון בין האדם לאדמה, אך גם את המיוחד באדם:

* נותנים לאחד המשתתפים כרטיסיה לקריאה – "האדם נברא חסר" (לא מופיע בהגדה):

*האדם נברא חסר (= בלתי מושלם), אבל יש בו יכולת להיעשות שלם, כי מעלותיו נתונות בו תחילה רק בכוח (= באפשרות), ושומה עליו (= הוא צריך) להוציאן מהכוח אל הפועל.על שום כך נקרא שמו אדם, מפני שהוא דומה לאדמה זו שגלום בה (= שיש בה) הכוח להוציא מתוכה מיני צמחים.*

*האדם הוא האדמה של עצמו, כי בכוחו להצמיח מתוך עצמו את כל מעלות האדם. אך לצורך צמיחה זו צריך האדם להיות עובד אדמתו. את מעלותיו שלו עצמו קונה האדם בעמל חייו.*

*וכך מפרש המהר"ל בעקבות חז"ל את הפסוק "אדם לעמל יולד": האדם נולד לעמל של הבאת עצמו לידי שלמות, וכל עוד לא תמו ימיו על הארץ, לא נשלם עמלו כי תמיד הוא יכול להוסיף שלמות על שלמותו".*

*(שיטתו של המה"רל, לפי א. קריב)*